
Da li ***[islam](https://pitajucene.com/search/islam/questions/ "Pretraži pitanja o Islamu")*** dozvoljava uzgajanje životinja? Ako dozvoljava, koje su to životinje? Konkretno, zanima me da li je dozvoljen uzgoj golubova pismonoša?


* 
* 
* 
* 
* 
* 
* 

 

Da li je dozvoljen uzgoj golubova pismonoša?
============================================

 

Nema smetnje uzgajati neke od lijepih pitomih životinja, kao ribe, ptice i sl. Enes b. Malik kaže: “Vjerovjesnik, ﷺ, bio je najćudoredniji čovjek. Ja sam imao brata kojeg su zvali Ebu Umejr; mislim da je bio prestao s dojenjem. ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, kada bi dolazio, govorio bi: ‘O Ebu Umejre, šta je uradio Nugajr’, slavuj s kojim si se igrao?” (Buhari i Muslim) U ovom hadisu se, kako tvrde islamski učenjaci, nalazi dokaz o dozvoli držanja ptice u kavezu. (Vidjeti: Fethul-Bari, 10/584)


Međutim, onaj ko odluči uskratiti slobodu nekoj od ovih životinja, dužan je voditi brigu o njoj i ne nanijeti joj bilo kakvu nepravdu, u protivnom, mora je osloboditi i pustiti da sama brine o sebi. Abdullah b. Omer prenosi da je Allahov Poslanik, ﷺ, rekao: “Žena je kažnjena zbog mačke koju je zatvorila, pa je od gladi krepala i tako je ta žena dospjela u ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")***.” (Buhari i Muslim)


Odgovorio: dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


